*****

ΚΑΝΟΝΙΣΜΟΣ (ΕΟΚ) αριθ. 289/89 ΤΗΣ ΕΠΙΤΡΟΠΗΣ

της 3ης Φεβρουαρίου 1989

που καθορίζει για την περίοδο από 1ης Ιανουαρίου έως 31 Δεκεμβρίου 1989 τη μέγιστη ποσότητα ορισμένων προϊόντων του τομέα των λιπαρών ουσιών που διατίθενται στην κατανάλωση και εισάγονται στην Ισπανία και την Πορτογαλία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 475/86 του Συμβουλίου της 25ης Φεβρουαρίου 1986 για τη θέσπιση των γενικών κανόνων του καθεστώτος ελέγχου των τιμών και ποσοτήτων που διατίθενται στην κατανάλωση στην Ισπανία όσον αφορά ορισμένα προϊόντα του τομέα των λιπαρών ουσιών (1), όπως τροποποιήθηκε από τον κανονισμό (ΕΟΚ) αριθ. 1930/88 (2), και ιδίως το άρθρο 16,

τον κανονισμό (ΕΟΚ) αριθ. 476/86 του Συμβουλίου της 25ης Φεβρουαρίου 1986 για τη θέσπιση των γενικών κανόνων του καθεστώτος ελέγχου των τιμών και ποσοτήτων που διατίθενται στην κατανάλωση στην Πορτογαλία όσον αφορά ορισμένα προϊόντα του τομέα των λιπαρών ουσιών (3), όπως τροποποιήθηκε από τον κανονισμό (ΕΟΚ) αριθ. 1920/87 (4), και ιδίως το άρθρο 14,

Εκτιμώντας:

ότι το άρθρο 2 παράγραφος 2 του κανονισμού (ΕΟΚ) αριθ. 1183/86 της Επιτροπής της 21ης Απριλίου 1986 για τη θέσπιση των λεπτομερειών εφαρμογής του καθεστώτος ελέγχου των τιμών και ποσοτήτων που διατίθενται στην κατανάλωση στην Ισπανία όσον αφορά ορισμένα προϊόντα του τομέα των λιπαρών ουσιών (5), όπως τροποποιήθηκε τελευταία από τον κανονισμό (ΕΟΚ) αριθ. 3729/88 (6), προβλέπει τον καθορισμό των ποσοτήτων ελαίου και λίπους που θα διατεθούν στην κατανάλωση στην Ισπανία καθώς και τα όρια του ετήσιου όγκου των εισαγωγών των προϊόντων αυτών·

ότι ο κανονισμός (ΕΟΚ) αριθ. 3419/88 της Επιτροπής (7) καθόρισε, για την περίοδο εμπορίας 1988/89, τη μέγιστη ποσότητα ηλιανθελαίου που διατίθεται στην κατανάλωση και εξάγεται στην Ισπανία· ότι πρέπει να καθοριστούν τα όρια για τα άλλα προϊόντα ή ομάδα προϊόντων που απαριθμούνται στο άρθρο 1 παράγραφος 1 του κανονισμού (ΕΟΚ) αριθ. 1183/86· ότι καταρτίστηκε ο συνολικός απολογισμός εφοδιασμού που προβλέπει το άρθρο 4 του κανονισμού (ΕΟΚ) αριθ. 475/86·

ότι το άρθρο 2 παράγραφος 2 του κανονισμού (ΕΟΚ) αριθ. 1184/86 της Επιτροπής της 21ης Απριλίου 1986 για τη θέσπιση των λεπτομερειών εφαρμογής του καθεστώτος ελέγχου των ποσοτήτων που διατίθενται στην κατανάλωση στην Πορτογαλία όσον αφορά ορισμένα προϊόντα του τομέα των λιπαρών ουσιών (8), όπως τροποποιήθηκε τελευταία από τον κανονισμό (ΕΟΚ) αριθ. 1726/87 (9), προβλέπει τον καθορισμό των ποσοτήτων ελαίου και λίπους που θα διατεθούν στην κατανάλωση στην Πορτογαλία καθώς και τα όρια του ετήσιου όγκου των εισαγωγών των προϊόντων αυτών·

ότι πρέπει να καθοριστούν τα όρια, σύμφωνα με τα κριτήρια που καθορίζονται στο άρθρο 292 της πράξης προσχώρησης· ότι καταρτίστηκε ο συνολικός απολογισμός εφοδιασμού που προβλέπει το άρθρο 4 του κανονισμού (ΕΟΚ) αριθ. 475/86·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο από 1ης Ιανουαρίου έως 31 Δεκεμβρίου 1989, οι ποσότητες που θα διατεθούν στην κατανάλωση στην Ισπανία καθορίζονται ως εξής:

α) 135 000 τόνοι ελαίων που αναφέρονται στο παράρτημα Ι του κανονισμού (ΕΟΚ) αριθ. 1183/86 που προορίζονται για την ανθρώπινη διατροφή, εκ των οποίων 100 000 τόνοι ελαίου σόγιας·

β) 65 000 τόνοι άλλων ελαίων και λιπών που προορίζονται για την ανθρώπινη διατροφή·

γ) - 12 000 τόνοι ελαίου λίνου, κίκεως και ξύλου Κίνας,

- 12 000 τόνοι ελαίου σόγιας,

- 25 000 τόνοι άλλων ελαίων που προορίζονται για άλλους σκοπούς πλην της ανθρώπινης διατροφής.

2. Για την περίοδο από 1ης Ιανουαρίου έως 31 Δεκεμβρίου 1989, οι ποσότητες που διατίθενται στην κατανάλωση στην Πορτογαλία καθορίζονται ως εξής:

α) 85 000 τόνοι ελαίου σόγιας·

β) 126 000 τόνοι ελαίων που αναφέρονται στο παράρτημα Ι του κανονισμού (ΕΟΚ) αριθ. 1184/86·

γ) 35 000 τόνοι άλλων ελαίων και λιπών διατροφής.

Άρθρο 2

1. Για την περίοδο από 1ης Ιανουαρίου έως 31 Δεκεμβρίου 1989, τα όρια του όγκου των εισαγωγών στην Ισπανία καθορίζονται ως εξής:

α) 0 τόνοι ελαίων που αναφέρονται στο παράρτημα Ι του κανονισμού (ΕΟΚ) αριθ. 1183/86 που προορίζονται για την ανθρώπινη διατροφή·

β) 57 500 τόνοι άλλων ελαίων και λιπών που προορίζονται για την ανθρώπινη διατροφή·

γ) - 12 000 τόνοι ελαίου λίνου, κίκεως και ξύλου Κίνας,

- 0 τόνοι ελαίου σόγιας,

- 25 000 τόνοι άλλων ελαίων που προορίζονται για άλλους σκοπούς πλην της ανθρώπινης διατροφής.

2. Για την περίοδο από 1ης Ιανουαρίου έως 31 Δεκεμβρίου 1989, τα όρια του όγκου των εισαγωγών στην Πορτογαλία καθορίζονται ως εξής:

α) 85 000 τόνοι ελαίου σόγιας·

β) 114 000 τόνοι ελαίων που αναφέρονται στο παράρτημα Ι του κανονισμού (ΕΟΚ) αριθ. 1184/86·

γ) 35 000 τόνοι άλλων ελαίων και λιπών διατροφής.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1989

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Φεβρουαρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 53 της 1. 3. 1986, σ. 47.

(2) ΕΕ αριθ. L 170 της 2. 7. 1988, σ. 3.

(3) ΕΕ αριθ. L 53 της 1. 3. 1986, σ. 51.

(4) ΕΕ αριθ. L 183 της 3. 7. 1987, σ. 18.

(5) ΕΕ αριθ. L 107 της 24. 4. 1986, σ. 17.

(6) ΕΕ αριθ. L 326 της 30. 11. 1988, σ. 21.

(7) ΕΕ αριθ. L 301 της 4. 11. 1988, σ. 33.

(8) ΕΕ αριθ. L 107 της 24. 4. 1986, σ. 23.

(9) ΕΕ αριθ. L 163 της 23. 6. 1987, σ. 17.